Cuneiform Tablet Kt 92/k 216 (AKT 5 14)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-ša-dí-li-ma a-na ku-li-a ù a-šur-la-ma-sí a-na ku-li-a qí-bi-ma a-šu-mì a-wa-tim ša É sà-ba-sí-a a-wu-tum ša ma-aḫ-ri-kà lá iz-ku-ú lu-qú-ut-kà ša i-na a-pí-im té-zi-bu-ma lá-ta-ra-ak iṣ-ba-at áš-me-ma ṭup-pá-am ša ší-bu-tim ú ší-ip-ra-am al-qé-ma a-na a-pí-im i-li-ik-ma lu-qú-tám ú-ší-ir-ma a-bi-we-du-um i-ra-dí-a-ku-um be-et-kà URUDU KÙ.GI ú-ṣú-ra-num ta-da-nam lá i-mu-a um-ma šu-ut-ma ša-qú-ul ba-pí-ra-am ša ša-ku-ul-tim ú ku-ku-ba-tim É DAM.GÀR ni-il₅-qé-ma a-na DAM ili₅-ba-ni ni-dí-in mì-ma li-ba-kà lá i-pá-ri-id ki-ma a-wi-lu-tí-kà lu-qú-ut-kà a-na KÙ.BABBAR ta-e-er-ma tí-ib-a-ma a-tal-kam a-ḫi a-ta tí-de₈-e ki-ma KÙ.BABBAR 1 GÍN ša qá-tim a-na ša-ku-ul-tim <gap> TÚG.ḪI.A <gap> BA <gap> a-šur-lá-ma-sí qí-bi₄-ma KÙ.BABBAR šé-bi₄-lá-ma li-ba-am dí-nam ší-im SIG₅ a-na a-šur-ṣú-lu-lí dí-in li-bu-šu lá tù-lá-ma-an